29. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 935 της 8/19 Δεκ. 1978 (ΦΕΚ Α΄ 225) Περί συστάσεως Λιμενικού Ταμείου Αντικύρας. Άρθρ.1.-Συνιστάται Λιμενικό Ταμείο υπό την επωνυμία Λιμενικό Ταμείο Αντικύρας. Ως περιοχή δικαιοδοσίας του ως άνω Λιμενικού Ταμείου, καθορίζονται τα παράλια όρμου Αντικύρας, τα ανήκοντα στις Κοινότητες Αντικύρας, Διστόμου, Στειρίου και Κυριακίου. Έδρα του Λιμενικού Ταμείου Αντικύρας ορίζεται ο ομώνυμος λιμένας. Άρθρ.2.-1.Το Λιμενικό Ταμείο Αντικύρας διοικείται από Λιμενική Επιτροπή καταρτιζομένη κατά τις γενικές περί Λιμενικών Επιτροπών διατάξεις εντός διμήνου από της δημοσιεύσεως του παρόντος. 2.Η θητεία της ως άνω Επιτροπής θα λήξει συγχρόνως μετά της των Λιμενικών Επιτροπών του Κράτους της τριετίας 1979-1981, ήτοι την 31η Δεκ. 1981. Άρθρ.3.-1.Εις το Λιμενικό Ταμείο Αντικύρας περιέρχεται η κατά τις ισχύουσες διατάξεις φορολογία επί της περιοχής δικαιοδοσίας του. 2.Ωσαύτως όλα τα δικαιώματα και όλες οι υποχρεώσεις του Λιμενικού Ταμείου Ιτέας που αναφέρονται στην περιοχή του άρθρ. 1 του παρόντος περιέρχονται του λοιπού στο Λιμενικό Ταμείο Αντικύρας. 3.Μέχρι της λήξεως της υπ’ αριθ. 44856/940/78/30.5.1978 (ΦΕΚ 534 Β΄/15.6.78) αποφάσεως του Υπουργού Εμπορικής Ναυτιλίας «περί κατανομής εις τα Λιμενικά Ταμεία κλπ. των προσόδων που εθεσπίσθησαν δια του Α.Ν. 843/1948» εις το Λιμενικό Ταμείο Αντικύρας χορηγείται εκ των προσόδων του Α.Ν. 843/1948 ποσό 200.000 δραχμών. 